  Майя Бывальцева Удмуртиысь Калык культураез дышетонъя «Артэ» центр удмурт лулчеберетэз утён, азинтон, вӧлмытон ӧрысь кичӧлтонъёсты гожъян-чотанлы кутскон сётӥз. Ужрадэз «Дор» нимазы. Со сярысь элькунысь йӧскалык политикая министерстволэн пресс-службаез ивортӥз. Аспӧртэм гожъян-чотанэ удмурт кылъя дышетӥсьёс, визьнодасьёс, дышетскисьёс но 35 аресозь егитъёс, лулчеберет, ивортодэт вӧлмытон удысын ужасьёс, мер огазеяськонъёс. Ужрадлы йылпумъянъёсъя азинлыко но кулэлыко ӵектосъёсын карта кылдытозы. Сое вань мылкыд карисьёс учкыны, тунсыко ӵектосъёсты ас ужазы кутыны быгатозы. Кичӧлтонъёсты 15-тӥ шуркынмонозь люкалозы. Ӵектос сярысь верано понна  формаез гожтыны кулэ. Проект Удмуртиысь йӧскалык политикая министерство юрттэмез быдэстӥське. Тодэ вайытом, удмуртлыкез улонлэн туала куронъёсызъя азинтон понна Удмуртиын «АРТЭ» мерлыко огазеяськон кылдытӥзы. Нялтас вераса, 15-тӥ коньывуонысен 14-тӥ шуркынмонозь Россиын калыкез гожъян-чотан мынэ. Отчы кунын вань улӥсьёс пыриськыны кулэ. Юанъёслы валэктонъёс Госусулги портал пыр ас коже сётыны луэ яке переписчикез дорын возьманы.  Тегъёс: Мерлык Лулчеберет Ижкар Удмуртия йӧскалыклулчеберет удмуртъёс  